پتھ کالہ اوس کٔشیرِ منز روٚ و کرنُک اکھ طریقہٕ یہ تہ زِ اکہ طرفہٕ ٲسۍ مرد دوٚر کٔرِتھ روزان تہٕ بییہ طرفہٕ زنانہٕ۔ اکھ د وٚر اوس ر وٚوۍ ہُریُک اکھ مِصرعہٕ تُلان تہٕ د ویم د وٚر اوس بیاکھ مِصرعہ ونان۔ محمود گٲمیس متعلق چھے یہ لوک روایت تہ مشہور زِجوٲنی منز اوس تس بدول جمال نٲوۍ أکِس یاوَن مژِ ہُند لول سنیومُت۔اَکہ لٹہ ییلہ زوٗنہٕ گاشس منز ر وٚو چلان اوس محمود گٲمی گوورسہٕ پٲٹھۍ دٔرِس منز أژِتھ ۔ تہٕ لوگُن فی البدیہہ سُہ مشہوٗر وژُن وَنُن یتھ منز روے سخن بدول جمالہ کُن اوس ۔ زنہ تہٕ مرٕد ٲسۍ روٚو کرنس سٍتۍ محو تہٕ یُس یُس مصرعہٕ محمود ونان اوس زَنہ آسہٕ سُے سُے مصرعہٕ پھِران تہٕ پھِران۔ ییلہ محمودن لیکھٕتۍ مصرعس منز بدول جمالہ ہُند ناو ہیوت ، یۅسہٕ زنانہٕ دٔرِس منز ٲس، تمہ ژٕھنۍ درِ منزٕ تھپھ یَلہٕ تہٕ پھرکہٕ ہژِ روٗسۍ کچہ ہٕندۍ پٲٹھۍ ژٔج۔ اَتھ وژنس چھِ 25 شعر، کینہہ شعر چھِ یِم :